**Beszámoló a 2019 – 2021. évekre szóló 16-2/2021**

 **fenntartói megállapodás kapcsán**

A Savaria Szimfonikus Zenekar és Szombathely Megyei Jogú Város 2018. október 10-én fenntartói megállapodást kötött annak érdekében, hogy a Savaria Szimfonikus Zenekar részesülhessen a központi költségvetésből nyújtott támogatásban. A központi támogatás folyósításának elsőszámú feltétele egy hatályos fenntartói megállapodás.

A fenntartói megállapodásban rögzített kritériumrendszer – a Zenekar által vállalt előadóművészeti szolgáltatások és egyéb kötelezettségek - megvalósítását az alábbi adatsorral tudom alátámasztani:

|  |  |  |  |
| --- | --- | --- | --- |
|  | **2019** | **2020** | **2021**  |
| **hangversenyek száma\*****előírt mutatószám legalább 50** | 110/30 | 128/81 | eddig teljesített 41/22  év végéig összesen 59/28 |
| Szombathely | 63 | 81 | eddig teljesített 35év végéig összesen 48 |
| egyéb belföldelőírt mutatószám legalább 5 | 32 | 41 | eddig teljesített 3év végéig összesen 5 |
| *ifjúsági előadások száma**előírt mutatószám:**az évad koncertjeinek minimum 15%-a* | *50* | *15* | eddig teljesített 6év végéig összesen 12 |
| külföld | 15 | 6 | 4 |
| **nézők száma\*\***ebből fizető nézők: | 3940439104 | 1939810078 | *október 15-i állapot*7136 4164 |
| belföld - saját rendezés | 18894 | 13878 | *október 15-i állapot*7136 |
| belföld - más szervezés | 12390 | 4530 | *október 15-i állapot*0 |
| *belföldi előadásokból**ifjúsági előadások nézőszáma* | *17318* | *5027* | *október 15-i állapot*901 |
| külföld | 8120 | 990 | *október 15-i állapot*640 |

*\*A hangversenyek száma az adott évadban megvalósított összes, a Zenekar szervezésben vagy közreműködésével létrejött programot tükrözi / a közreműködői létszám az átlagos használt zenekari besetzunghoz képest (10, 8, 6, 6, 4 – 3, 2, 3, 2 – 4, 2, 3, 1 – tp, 2 ütő - összesen 56 fő ) 50%-nál kevesebb volt*

*\*\*A nézőszám a saját rendezésű eseményekhez kapcsolódó kimutatásokon, valamint a külső helyszínek esetében becsült adatokon alapul*

A fenti adatsor számait sajnálatos módon befolyásolta a pandémia. A Covid-19 járvány miatt 2020-ban és 2021-ben számos, a szimfonikus zenekar alaptevékenységét meghatározó eseményt le kellett mondanunk. Saját rendezésű illetve belföldi szervezők által tervezett hangversenyeink maradtak el, az európai járványhelyzet miatt nem valósulhattak meg az erre az időszakra már korábban lekötött külföldi fellépéseink sem a tervezett számban. Ifjúsági hangversenyeink száma szintén jóval alacsonyabban alakult a tervezettnél, hiszen 2020 márciusától egészen a 2020-2021-es tanév teljes lezárásáig nem volt lehetőségünk a hagyományos ifjúsági hangversenyek teljesítésére.

A tevékenység szükségszerű átszervezése miatt a 2020-as és 2021-es évben nagyszámú, a korábbi időszakokhoz képest jelentősen több, főként szabadtéri kamarahangversenyt valósítottunk meg: együtteseink felléptek a kormányzat által meghirdetett „Térzene” programban, saját „Hangszirmok” sorozatunkban valamint a fenntartó által szervezett „Érezd Szombathely” fesztiválok keretében. Ezek az események főként a 2020-as év mutatószámait emelték meg.

A 2021-es év viszonylagosan alacsony rendezvényszámának elsődleges oka az ifjúsági hangversenyek első félévben történt elmaradása. Saját szervezésben 12, míg a Filharmónia szervezésében 30-35 ifjúsági hangverseny nem kerülhetett megrendezésre a pandémiából származó korlátozások miatt. Az elmaradt 40-45 esemény megvalósulása esetén a mutatószámok elérték volna a korábbi évek átlagait.

A számsorok közönség adatai 2020 és 2021 kapcsán szintén nem tükrözhetik a pontos képet. Egyfelől nem mutatják a 2020 tavaszán a teljes körű lezáráskor a közönség számára elérhetővé tett korábbi felvételeinkhez kapcsolódó megtekintéseket, másrészről szintén csak viszonyszámok szerepelhetnek a 2020 novemberétől 2021 májusig tartó időszakban élőben közvetített online hangversenyeink megtekintései esetében is. A 2020-2021-es szezon bérletes értékesítései már eredendően alacsonyabbak voltak, sajnálatos módon közönségünk kezdeti aggodalma, miszerint nem tudják a Bartók Teremben meghallgatni a hangversenyeket, valóra vált. Csak a Hollywood Classics filmzenei estek és a Szilveszteri Gálaestek elmaradása közel 2000 fizető nézőt érintett. Az on-line megjelenésekhez kapcsolódó visszajelzések viszont mutatják, hogy a virtuális tér segítségével sikerült elérni olyan új érdeklődőket, akik a jövőben szeretnének az élő hangversenyeken is hallani minket.

A Savaria Szimfonikus Zenekar a jelenleg hatályos fenntartói megállapodásban vállalta, hogy műsorpolitikájában kiemelt szerepet szán a műfaji sokszínűség megőrzésének, a különböző zenei korszakok megjelenítésének. Ennek jegyében a közönség az évad bérletes és bérleten kívüli előadásai során a barokktól egészen napjainkig tartó időintervallumból meríti a programban szereplő alkotásokat, teret adva a könnyedebb műfajoknak is / pl. filmzenei hangversenyek, szimfonikus rockkoncertek, musical- és operettelőadások/. A 2019- 2021-es évek zenei eseményein a pandémia okozta nehézségek ellenére is szépszámú meghívott művésszel és együttessel dolgoztunk együtt, a magyar és a nemzetközi kapcsolataink segítségével az áttekintett 3 év során csaknem 130 vendégművészt - karmestert és szólistát -, valamint közel 20 vendégegyüttest köszönthetett a publikum.

A magyar zenekultúra ápolása és gazdagítása érdekében a jelenleg hatályos fenntartói szerződés 3 éves időtartama alatt - *melynek a területre vonatkozó mutatószámaiban minimálisan évi 2 klasszikus magyar mű és 1 ősbemutató szerepel*, - 25 klasszikus magyar alkotás hangzott el a hangversenyeinken, valamint 4 ősbemutató tanúja lehetett a közönség.

A Savaria Szimfonikus Zenekar együttműködése a városban található oktatási intézményekkel, ezek közül is kiemelve Bartók Béla Zeneiskolát, a Paragvári utcai Általános Iskola Zenei Tagozatát és a Művészeti Gimnázium Zenei Tagozatát -, a korábbi évek gyakorlatának megfelelően a pandémiás időszakot kivéve továbbra is zavartalan és folyamatos.

A zenekar az EMMI-vel fennálló Közszolgálati Szerződés keretében nemcsak Szombathelyen, hanem régiós és országos szintéren is komoly szerepet vállal hangversenyeivel a magyarországi komolyzenei hagyományok ápolásában. A fenntartói megállapodásban érintett költségvetési évekről illetve a költségvetési éveken átnyúló évadokról a szabályzókban rögzített módon benyújtotta szakmai beszámolóját, melyet a fenntartó juttat el az EMMI illetékes osztályához. Ezek a beszámolók részletesebb képet mutatnak együttesünk tevékenységéről.

Szombathely, 2021. október 20.

 Kiss Barna, igazgató

 Savaria Szimfonikus Zenekar